मैं हर बार गर्मियों में या जब कभी मौका पड़ता है अपने गांव चला जाता हूं। आम भारतीय स्थितियों की तरह यहां भी बहुत से लोगों के पास नौकरी नहीं है। बेरोजगारी पहले भी थी लेकिन तब आधुनिक जीवन शैली का ज्यादा दबाव नहीं था। संस्कृति/शिक्षा के लिहाज से अल्मोड़ा, नैनीताल और यहां तक कि पिथौरागढ़ की तुलना में काली कुमाऊं (ज्यादा जानकारी के लिए प्रख्यात शिकारी जिम कार्बेट की ‘मैनईटर्स ऑफ़ कुमाऊं पढ़िये) बहुत गरीब रहा है। यहां तक कि लोहाघाट शहर के लिए हल्द्वानी से सीधी बस है और टनकपुर से पहुंचने वाली खस्ताहाल सड़क पर उसे निर्भर नहीं रहना पड़ता। पिछले सात सालों में चम्पावत जिले में 11 डीएम बदले लेकिन इस अभागी सड़क के भाग नहीं बदले। यहां निराशा का सागर हिलोरें मारता है और सामाजिक-राजनीतिक हालात के कारण बेरोजगारी भारी समस्या बनती जा रही है।